ช่วยสรุปฎีกานี้ให้หน่อย
ขณะที่นางสาว ช. อายุ ๑๕ ปีเศษ ขับรถจักรยานยนต์ไปตามถนน จำเลยที่ ๑ และที่ ๒ ขับรถจักรยานยนต์ไล่ติดตามไปเพี่อจะข่มขืนกระทำชำเราและเบียดแซงจนรถจักรยานยนต์ของนางสาว ช. ล้มลงข้างถนนเป็นเหตุให้นางสาว ช. หมดสติ แล้วจำเลยทั้งสองลงจากรถไปถอดกางเกงนางลาว ช. ลงมาถึงหัวเข่า แต่มีรถจักรยานยนต์คันอื่น ผ่านมา จำเลยทังสองจึงรีบขับรถจักรยานยนต์กลับไป
    เพื่อนนางสาว ช. ซึ่งติดตามหานางสาว ช. พบนางสาว ช. นอนหมดสติอยู่ในบริเวณที่เกิดเหตุ นางสาว ข. ถูกส่งไปรักษาตัวที่โรงพยาบาล นางสาว ช. มีบาดแผล ถลอกตามลำตัว บาดแผลที่ศีรษะ กะโหลกศีรษะแตกร้าว และมีภาวะแท้งลูกจากยาที่ใช้ รักษาอาการทางสมอง นางสาว ช. รักษาตัวอยู่ที่โรงพยาบาลตลอดมา จนกระทั่งวันที่ ๑ มีนาคม ๒๕๕๘ จึงได้ถึงแก่ความตายเนื่องจากการติดเชื้อในกระแสโลหิตจากภาวะแทรกซ้อน คำพิพากษาฎีกาที่ ๖๓๘๙/๒๕๖๐ ฎีกาที่ ๖๓๘๙/๒๕๖๐ วินิจฉัยว่า จำเลยทั้งสองไม่มีความผิดตามมาตรา ๒๘๐ (๒) ประกอบมาตรา ๘๓ โดยให้เหตุผลดังนี้
    การกระทำอนาจารอันเป็นความผิดและถูกลงโทษตามมาตรา ๒๘๐ (๒) นั้น จะต้องได้ความว่าผลคือความตายของผู้ถูกกระทำอนาจารเกิดจากการกระทำอนาจาร แต่ข้อเท็จจริงในคดีนี้ได้ความว่า นางสาว ช. ถูกจำเลยทั้งสองขับรถจักรยานยนต์แซงเบียดจนรถจักรยานยนต์ของนางสาว ช. ล้มลงจนเป็นเหตุให้ได้รับบาดเจ็บและถึงแก่ความตาย จากการติดเชื้อในกระแสโลหิตจากภาวะแทรกซ้อน ความตายของนางสาว ช. ย่อมมิใช่ “ผลโดยตรง” อันเกิดจากการที่จำเลยทั้งสองร่วมกันกระทำอนาจารผู้ตาย จำเลยทั้งสอง จึงมีความผิดฐานร่วมกันกระทำอนาจารตามประมวลกฎหมายอาญา มาตรา ๒๗๘ เท่านั้น
1.นางสาว ช.ขับรถจักรยานยนต์ไปตามถนน ถูกจำเลยที่ 1 และ 2 ที่ขับรถจักรยานยนต์ตามเบียดและทำให้รถล้มเพื่อหมายจะข่มขืน แต่มีรถคันอื่นผ่านมาเสียก่อนที่จำเลยทั้ง 2 จะลงมือข่มขืน ทำให้จำเลยทั้ง 2 หนีไป

2.เพื่อนนางสาว ช.ได้มาพบนางสาว ช. สลบอยู่ในที่เกิดเหตุ จึงนำส่งโรงพยาบาล นางสาว ช. มีแผลถลอกตามตัว มีบาดแผลที่ศรีษะ กระโหลกร้าว และมีภาวะแท้งลูกจากยาที่ใช้รักษาอาการทางสมอง

3.นางสาว ช. รักษาตัวที่โรงพยาบาลมาตลอด แต่ได้เสียชีวิตจากการติดเชื้อในกระแสเลือดจากภาวะแทรกซ้อน

4.คำพิพากษาฎีกาที่ ๖๓๘๙/๒๕๖๐ ฎีกาที่ ๖๓๘๙/๒๕๖๐ ได้วินิจฉัยว่า จำเลยทั้ง 2 ไม่มีความผิดตามมาตรา ๒๘๐ (๒) ประกอบมาตรา ๘๓ โดยให้เหตุว่า  ความตายของนางสาว ช. ไม่ใช่ผลโดยตรงจากการที่จำเลยทั้ง 2 ร่วมกันกระทำต่อผู้ตาย มีความผิดเพียงฐานร่วมกันกระทำอนาจารตามประมวลกฎหมายอาญา มาตรา ๒๗๘ เท่านั้น
ประมวลกฎหมายอาญา,กฎหมายอาญาความผิดเกี่ยวกับเพศ,กฎหมายอาญาความผิดเกี่ยวกับชีวิตและร่างกาย,คำพิพากษาศาลฎีกา